**Δελτίο Τύπου**

**Viva La Musica!**

Συναυλία με τα μουσικά σχήματα του North Shore High School από το Long Island (Νέα Υόρκη) των Ηνωμένων Πολιτειών

**Τετάρτη 19 Φεβρουαρίου 2020 και ώρα 20:00**

στην αίθουσα Τελετών Α.Π.Θ.

**ΕΙΣΟΔΟΣ ΕΛΕΥΘΕΡΗ**

Συναυλία με τα μουσικά σχήματα του North Shore High School από το Long Island (Νέα Υόρκη) των Ηνωμένων Πολιτειών.

Ένα εκπαιδευτικό ίδρυμα υψηλού επιπέδου όπως το North Shore δεν μπορεί παρά να δίνει μεγάλη σημασία στις παραστατικές τέχνες με ιδιαίτερη έμφαση στη μουσική. Το τμήμα παραστατικών τεχνών του σχολείου αριθμεί πάνω από 400 σπουδαστές και έχει να επιδείξει μακρά ιστορία αριστείας στους τομείς της χορωδίας, της ορχήστρας και της μπάντας. Πέρα από την εκμάθηση μουσικής μέσα από την πρακτική συμμετοχή σε μουσικά σύνολα προσφέρονται επίσης θεωρητικά μαθήματα και η δυνατότητα αποφοίτησης με απολυτήριο μουσικού σχολείου. Τα μουσικά σύνολα του North Shore διακρίνονται σταθερά σε διεθνή φεστιβάλ και διαγωνισμούς και εκπροσωπούν επάξια το σχολείο σε ολόκληρες τις Ηνωμένες Πολιτείες αλλά και διεθνώς. Κάθε δύο χρόνια επίλεκτοι μαθητές έχουν την ευκαιρία να συμμετάσχουν σε περιοδεία στο εξωτερικό. Στα πλαίσια αυτά, τα παιδιά διατελούν μουσικοί πρεσβευτές και ταυτόχρονα αποκομίζουν αυθεντικές, πολιτιστικές, διδακτικές εμπειρίες. Από το 2005 έχουν πραγματοποιηθεί περιοδείες σε Αργεντινή, Αυστρία, Ισπανία, Ιταλία, Καναδά, Κούβα, Ουγγαρία, Ουρουγουάη, Πορτογαλία, Σλοβενία και Τσεχία. Στην Ελλάδα θα έχουμε την ευκαιρία να απολαύσουμε τρία δυναμικά νεανικά σχήματα: η μικτή χορωδία, η ορχήστρα εγχόρδων και η συμφωνική μπάντα των North Shore High Schools θα παρουσιάσουν ένα ποικίλο, απολαυστικό και απαιτητικό πρόγραμμα με έργα από ολόκληρο το φάσμα του ρεπερτορίου.

Ορχήστρα Εγχόρδων, μουσική διεύθυνση: Jason Domingo

Έργα: Leonard Bernstein, Edward Elgar, Gustav Holst, Astor Piazzolla

Μικτή Χορωδία, μουσική διεύθυνση: Ashleigh Hahn

Έργα: Maurten Lauridsen, Moses Hogan, David Brunner, Γιάννης Κωνσταντινίδης

Συμφωνική Μπάντα: μουσική διεύθυνση: David Soto

Έργα: Samuel Augustus Ward, Michael Sweeney, Jamie Texidor, John Philip Sousa

ΔΙΟΡΓΑΝΩΣΗ:

**Κέντρο Πολιτισμού Περιφέρειας Κεντρικής Μακεδονίας**

ΠΑΡΑΓΩΓΗ:

**ACFEA TOUR CONSULTANTS**

ΧΟΡΗΓΟΙ ΕΠΙΚΟΙΝΩΝΙΑΣ:



  